KIRJALLINEN KYSYMYS E-1271/00 esittäjä(t): Guido Sacconi (PSE) komissiolle. Vuoristoalueita koskevat toimenpiteet.



Virallinen lehti nro 053 E , 20/02/2001 s. 0117 - 0118



KIRJALLINEN KYSYMYS E-1271/00 esittäjä(t): Guido Sacconi (PSE) komissiolle (19. huhtikuuta 2000) Aihe: Vuoristoalueita koskevat toimenpiteet Vuoristoalueet ovat Euroopalle ainutlaatuinen pääoma. Vuoristossa on tärkeitä voimavaroja, kuten vettä ja metsää, jotka tarjoavat elinympäristön monelle harvinaiselle eläinlajille. Lisäksi vuoristoalueet ovat syvälle juurtuneen kulttuuriperinnön tyyssija, ja ne toimivat henkisen latautumisen välineenä monille Euroopan asukkaille. On tärkeää säilyttää ihmisen toiminta näillä alueilla, sillä ihmisen läsnäolo on merkittävä tekijä alueiden herkän hydrogeologisen tasapainon suojelemisessa se edellyttää jatkuvaa huomiota ja hoitoa. Paikallisen väestön auttaminen ympäristön säilyttämisessä erityisellä EU:n strategialla on erityisen tärkeää ottaen huomioon alueiden lukuisat ongelmat ja sen, että monet ehdokasvaltiot sijaitsevat nekin laajoilla vuoristoseuduilla. Euroopan parlamentti hyväksyi 23. lokakuuta 1998 vuoristoalueita koskevasta uudesta toimintasuunnitelmasta päätöslauselman (A4-0368/98(1)), jossa se pyysi komissiota esittämään nopeasti näitä seutuja koskevan yhteisön toimintaohjelman sekä ottamaan paremmin huomioon vuoristoalueet rakennerahastojen tavoitteen 2 yhteydessä. Kaksi vuotta päätöslauselman julkaisemisen jälkeen voidaan todeta, ettei vuoristoalueiden toimintaohjelmaa ole esitetty. Voiko komissio vahvistaa, että nykyiset tavoitteen 2 soveltamisen edellyttämät perusteet ovat riittävät vuoristoalueiden erityistarpeiden takaamiseksi? Katsooko komissio, että toimintaohjelman esittämisellä voidaan taata yhteisön toimien suurempi tehokkuus tässä asiassa? Jos katsoo, voiko se kertoa, mikä on toimintaohjelman täytäntöönpanon aikataulu ja onko se ottanut huomioon vuoristoalueiden erityisongelmat neuvotteluissa ehdokasvaltioiden kanssa? (1) EYVL C 341, 9.11.1998, s. 369. Michel Barnier'n komission puolesta antama vastaus (31. toukokuuta 2000) Komissio on ottanut huomioon parlamentin päätöslauselman, jossa komissiota kehotetaan esittämään vuoristoalueita koskeva yhteisön toimintasuunnitelma. Suuri osa vuoristoalueista kuuluu rakennerahastojen uudistuksen tavoitteen 1 tai tavoitteen 2 tukikelpoisiin alueisiin ohjelmakaudella 20002006. Tavoitteen 2 osalta rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 4 artiklassa säädetyt tukikelpoisuusedellytykset mahdollistavat itse asiassa tiettyjen vuoristoalueiden ongelmien ymmärtämisen: asukastiheys on alle 100 asukasta neliökilometriä kohti, maataloustyöpaikkojen osuus työpaikkojen kokonaismäärästä on suurempi yhteisön keskiarvoon verrattuna, väkiluvun väheneminen vuodesta 1985, aktiivisen maatalousväestön vanheneminen tai väheneminen. Päätöslauselman muita seikkoja otetaan asteittain huomioon rakennerahastojen uudella toimintakaudella 20002006. Yhteisöaloitteet ovat avoinna tavoitteeseen 1 ja tavoitteeseen 2 kuulumattomille alueille, vuoristoalueille on tarjolla uusia mahdollisuuksia yhteisön toimenpiteisiin, varsinkin Leader+ -yhteisöaloitteen yhteydessä. Komission 28. huhtikuuta 2000 antamassa Interreg III -yhteisöaloitetta koskevissa toimenpiteissä(2) vuoristoalueet mainitaan erityisesti. Myös uuden yhteisen maatalouspolitiikan (YMP) ansiosta vuoristoalueiden tarpeet voidaan ottaa paremmin huomioon, niin markkinoiden (naudanlihan yhteisen markkinajärjestelyn (YMJ) laajaperäistämispalkkio) kuin maaseudun kehittämisen tukemisen osalta, joiden uudet toimenpiteet tarjoavat mielenkiintoisia näkymiä näille alueille (maaseudun ympäristötoimenpiteitä, tasausmaksuja epäsuotuisille alueille, kannustusta maaseutualueiden mukautumiseen ja kehittämiseen). Vuoristoalueita koskevien kaikkien yhteisön toimenpiteiden esittelemiseksi komissio on laatinut erityisen esitteen, joka esiteltiin toisessa Euroopan vuoristoalueita käsittelevässä kokouksessa Trentossa, maaliskuussa 2000. Arvoisalle parlamentin jäsenelle ja parlamentin pääsihteeristölle on lähetetty suoraan näytekappale tästä esitteestä. Tämä toimenpide laajenee kokonaisvaltaiseksi lähestymistavaksi toimintasuunnitelman edetessä. Kyse on menettelystä, joka etenee asteittain ottaen mukaansa eri komission yksiköt, muut yhteisön toimielimet ja tietyt vuoristoalueiden etujen ajamiseen erikoistuneet elimet näköpiirissään kansainvälinen vuoristovuosi vuonna 2002. Unionin laajennuttua tämä koskee periaatteessa jokaista uutta jäsenvaltiota. Liittymistä edeltävien keinojen, toisin sanoen liittymistä edeltävä rakennepolitiikan väline (ISPA), Puolan ja Unkarin koordinoidun tuen toimintasuunnitelma (Phare) ja liittymistä edeltävän tuen hallinnoimiseksi tarvittavat hallinnolliset rakenteet (Sapard), avulla voidaan jo kokeilla vuoristoalueille, tai niistä epäsuorasti hyötyville tahoille, kohdistettuja toimia. Varsinkin Sapard-ohjelmien osalta on säädetty hakijamaiden maatalouden ja maaseudun kehittämisen hyväksi toteutettavien toimenpiteiden soveltamisesta. (1) EYVL L 161, 26.6.1999. (2) KOM(2000) 1101.